《司理弟之官岳阳相别于定王台悽然有感为赋五诗以饯其行 其四》
宋代·真德秀

心源本澄静，皎月悬晴空。利欲一汩之，晶明变尘矇。

扰扰千蛲蛔，攒攒万铦锋。昏冥弗自觉，乃与禽犊同。

一朝发深省，妙理仍昭融。要须大敌勇，钩援临崇墉。

不见箪瓢人，四勿收殊功。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。